ועדת הכנסת, כנסת 20, פרוטוקול מספר 127, 2016-05-25 09:15

דוד ביטן: רבותי, אני מתכבד לפתוח את ישיבת הכנסת בנושא:

דוד ביטן: תקציב הקשר עם הציבור לשרים וסגני שרים – אישור המלצת הוועדה הציבורית לקביעת שכר ותשלומים אחרים לחברי הכנסת.

דוד ביטן: אני מזכיר לכם שקיבלנו החלטה בנושא לאחר בדיקת העניין, כולל עם החשבות, איזנו את הסכומים במובן הזה שבמקום שהשרים מקבלים מימון מעצם היותם שרים הפחתנו מתקציב הקשר עם הציבור, ובסופו של דבר הגענו לבדיקה שזה כ-63,000 שקל.

דוד ביטן: פנינו לוועדה הציבורית והיא הפחיתה את זה ל-53,100, משהו כזה?

<ארבל אסטרחן: 53,300, היא עשתה את החישוב שלה.

דוד ביטן: 53,300, היא עשתה בדיקה אחרת, אין לי בעיה עם זה, אני לא עומד על קוצו של יו"ד פה.

דוד ביטן: העיקרון היה שבעידן של היום, שצריך "פייסבוק", כנסים וכו', ומשרדי הממשלה לא ממנים את זה לשרים – גם להם מגיע, גם הם ח"כים לכל דבר ועניין, ולכן אני ממליץ לקבל את ההמלצה של הוועדה הציבורית.

דוד ביטן: כמו שאמרתי, למרות שתקפו אותי בתקשורת בעניין הזה, הנה הראיה שהוועדה הציבורית – שאני לא רואה עין בעין אתה בהרבה דברים – קיבלה בעצם את ההיבטים הציבוריים של העניין.

דוד ביטן: אם נחליט זה מתחיל מהיום – מה זה "מתחיל מהיום"?

<ארבל אסטרחן: זה אומר שיחשבו באופן יחסי.

דוד ביטן: אי אפשר להתחיל את זה מתחילת השנה?

חיים אבידור: אני אבקש ממך להתחיל מה-1 ביוני, לא לסבך אותנו עם ימים.

שולי מועלם-רפאלי: יופי, אז בואו נתחיל ב-1 ביוני.

דוד ביטן: ב- ביוני, כן, אבל למה זה יכול להתחיל מתחילת השנה?

דוד ביטן: מה הבעיה עם זה?

<ארבל אסטרחן: זה מה שכתוב במפורש – "יצוין כי בשנה שבה תתקבל ההחלטה תחושב הזכאות באופן יחסי".

שולי מועלם-רפאלי: זו המלצת הוועדה.

דוד ביטן: אז אם אנחנו מקבלים נקבל עד הסוף, דף חדש עם הוועדה הציבורית, מה הבעיה?

יואב קיש: יש לנו גם שלושה שרים חדשים שיכנסו רק שבוע הבא.

דוד ביטן: צבי, אתה כעיתונאי בכיר שכל הזמן נמצא בוועדה, יש לך משהו לומר לוועדה לפני שהיא מחליטה בעניין?

<צבי זרחיה: מה עם הצמדת שכר הח"כים למדד?

שולי מועלם-רפאלי: יושב-ראש הוועדה מותיר את חותמו האחרון.

דוד ביטן: מי בעד לאשר את המלצת הוועדה הציבורית?

דוד ביטן: בעד – פה אחד

דוד ביטן: פה אחד, אין מתנגדים.

דוד ביטן: התחולה היא מה-1 ביוני, אז בשנה הזאת זה יהיה קצת פחות אבל מהשנה הבאה זה כבר יתחיל במלואו.

איילת נחמיאס ורבין: אגב, ביטן, גם כשאנחנו נכנסנו לכנסת בשנה שעברה תקציב הקשר לבוחר היה יחסי.

<ארבל אסטרחן: זה תמיד יחסי.

דוד ביטן: בגלל שזה תיקון עיוות אפשר היה לתת מה-1 בינואר אבל לא משנה.

איילת נחמיאס ורבין: ביטן, לחבר כנסת חדש יש יותר הוצאות ועדיין זה יחסי.

דוד ביטן: בואי נגיד כך, כשאני לא אהיה ח"כ ואני אהיה יושב-ראש הוועדה הציבורית, אני אעזור לכם משם.

איילת נחמיאס ורבין: כשתהיה חכ"ל.

דוד ביטן: כן, נתקן את החוק שהיושב-ראש יהיה חבר כנסת לשעבר וזה הכול, מה הבעיה?

איילת נחמיאס ורבין: ביטן, בקואליציה בונים עליך להרבה שנים.

שולי מועלם-רפאלי: שמעתי שאתה יודע לעשות יישוב סכסוכים היום.

איילת נחמיאס ורבין: ברור, זה הכישרון הגדול.

דוד ביטן: קודם כל, חבר הכנסת מיקי זוהר לא יעזוב את הכנסת, ישבתי אתו יומיים והכול בסדר.

אחמד טיבי: אני דיווחתי על זה כבר יומיים.

דוד ביטן: טיפלתי כבר בבקשה הראשונה, בבעיה הראשונה.

<צבי זרחיה: מה הוא יקבל?

דוד ביטן: כולם מקבלים אבל זה לא בגלל זה.

דוד ביטן: היו כמה בעיות, יישרתי אתו קו.

דוד ביטן: זה היה באמת רציני, הוא באמת רצה לעזוב.

דוד ביטן: א.

דוד ביטן: הצעת חוק המאבק בטרור, התשע"ה-2015 (מ/949)

דוד ביטן: בקשות ישב-ראש ועדת החוקה, חוק ומשפט למיזוג הצעות החוק הבאות, לפי סעיף 84(ג) לתקנון הכנסת: הצעת חוק המאבק בטרור, התשע"ה-2015; הצעת חוק לתיקון תקנות ההגנה (שעת חירום) (ביטול תקנות), התשע"ג-2013.

דוד ביטן: אני מבין שבעניין הזה היתה החלטה של ועדת חוקה ואנחנו רק צריכים בעצם לאמץ את ההחלטה הזאת.

דוד ביטן: מי בעד?

דוד ביטן: בעד – 4

דוד ביטן: נמנעים – אין

דוד ביטן: חבר הכנסת טיבי לא השתתף בהצבעה.

אחמד טיבי: איזו הצבעה?

דוד ביטן: על חוק הטרור.

אחמד טיבי: נגד, נגד.

דוד ביטן: אתה רואה?

דוד ביטן: אני צריך להפנות את תשומת לבך שאתה צריך להיות נגד העניין.

אחמד טיבי: היא הסיטה את תשומת לבי בנושא קרדינלי.

דוד ביטן: איזה נושא, אם אפשר לדעת?

איילת נחמיאס ורבין: אני אגיד לך, נראה לי שהיום אפשר לבקש מכחלון כל דבר, מאיתן כבל הייתי ממליצה להתרחק.

אחמד טיבי: זה נכון, גם מצחי.

איילת נחמיאס ורבין: גם מצחי צריך להתרחק היום, נכון.

דוד ביטן: אני רק אומר לכם שתדעו – אני מתכוון שיושב-ראש הכנסת יקים עוד שתיים-שלוש ועדות שחלקן יהיו גם של האופוזיציה אז אנחנו עוד נשב לדבר על זה.

אחמד טיבי: מה למשל?

דוד ביטן: אנחנו נשב על זה.

ירדנה מלר-הורוביץ: לא ועדת כנסת.

דוד ביטן: לא ועדת כנסת.

אחמד טיבי: ועדות לנושאים שונים בתוך הכנסת?

דוד ביטן: כן.

אחמד טיבי: סטטוטוריות או לעניין ספציפי?

דוד ביטן: עד סוף הקדנציה הזאת, כן.

איילת נחמיאס ורבין: כדי להשאיר את מיקי זוהר בכנסת.

איילת נחמיאס ורבין: אני אוהבת את מיקי זוהר, אבל סליחה - - -

אחמד טיבי: מה יהיה תפקידו של מיקי זוהר?

אחמד טיבי: ממ"ז – מיקי מכלוף זוהר.

דוד ביטן: יש לו היום תפקיד.

איילת נחמיאס ורבין: מרכז הקואליציה.

דוד ביטן: מרכז קואליציה בוועדת הכספים.

איילת נחמיאס ורבין: נו, אז צריך להקים ועדה חדשה?

דוד ביטן: לא אמרתי, אמרתי "אנחנו מתכוונים".

דוד ביטן: גם האופוזיציה תקבל את הנתח שמגיע לה.

דוד ביטן: כמובן שאני מתאם את הכול עם יושב-ראש הכנסת.

אחמד טיבי: ביטן, אגב, לפרוטוקול אני אומר – אתם הבטחתם לי בקואליציה את הוועדה לתעסוקת ערבים במגזר הציבורי, עד עכשיו היא לא קמה, זו הבטחה גם של צחי כיושב-ראש.

דוד ביטן: הבטחה ממתי?

אחמד טיבי: לפני חודשיים-שלושה.

דוד ביטן: אז נדבר על זה במסגרת רה-הארגון הזה.

אחמד טיבי: לעניין מיוחד שתהיה.

דוד ביטן: אבל כמובן שאני מתאם את הכול עם יושב-ראש הכנסת.

שולי מועלם-רפאלי: ועם הנהלת הקואליציה אני מניחה גם.

דוד ביטן: כן, תמיד, אני מדבר גם בשם הנהלת הקואליציה, ודאי.

דוד ביטן: בואו נגיד שלמפלגת כולנו לא מגיע כלום כיוון שיש לה גם את ועדת העבודה והרווחה, גם ועדת הרפורמות וגם הוועדה למעמד האישה.

שולי מועלם-רפאלי: למה לשלילה?

שולי מועלם-רפאלי: למה לשלילה?

שולי מועלם-רפאלי: לך לחיוב.

דוד ביטן: 10 מנדטים – שלוש ועדות.

שולי מועלם-רפאלי: מעמד האישה זה של הערבים.

דוד ביטן: לא מעמד האישה – זכויות הילד, נכון.

איילת נחמיאס ורבין: אני אוהבת שמתחילים לעשות את המשא ומתן פה על השולחן.

דוד ביטן: אז אחד הזזנו הצידה.

אחמד טיבי: תודה רבה.

דוד ביטן: עכשיו נעבור הלאה.

איילת נחמיאס ורבין: אתה רוצה שאני אבוא לעזור לך, ביטן?

איילת נחמיאס ורבין: אני אהיה ממש טובה, אני חושבת שאני צריכה להיות יושבת-ראש, הגיע הזמן.

שולי מועלם-רפאלי: הענווה בחדר הזה מרקיעה שחקים, הענווה והצניעות.

איילת נחמיאס ורבין: הוא אומר שהכול יהיה מתואם עם האופוזיציה.

דוד ביטן: הכול יהיה מתואם גם אתם, ודאי, ועדות כנסת זה לא מתואם?

דוד ביטן: א.

דוד ביטן: הצעת חוק להגנת הספרות והסופרים בישראל (הוראת שעה) (ביטול), התשע"ו-2016, מטעם הממשלה

דוד ביטן: בקשת יושב-ראש ועדת החינוך, התרבות והספורט למיזוג הצעות חוק הבאות:

דוד ביטן: הצעת חוק להגנת הספרות והסופרים בישראל (הוראת שעה) (ביטול), התשע"ו-2016, מטעם הממשלה; הצעת חוק להגנת הספרות והסופרים בישראל (הוראת שעה) (תיקון – ביטול החוק), התשע"ה-2015, של חבר הכנסת יואב קיש וקבוצת חברי כנסת.

איילת נחמיאס ורבין: אנחנו לא מתנגדים ואני רוצה לומר שוב - - -

דוד ביטן: זה רק לצורך ייעול הדיון.

איילת נחמיאס ורבין: לא, זו הערה לסדר, אני הערתי אותה ואני חושבת שחבר הכנסת קיש מסכים אתי במידה כזו או אחרת – וגם אם לא זה בסדר – אני חושבת שהעובדה שהמלצות הוועדה שהקימה השרה לעניין חוק הספרים לא פורסמו - - -

יואב קיש: פורסמו, אתמול הוגשו כבר.

איילת נחמיאס ורבין: הוגשו ציבורית?

יואב קיש: בוועדת חינוך, יש למירב ויש גם - - -

איילת נחמיאס ורבין: אבל לא פורסמו פומבית, הן יצאו החוצה?

יואב קיש: הם נתנו את זה למי שרצה.

איילת נחמיאס ורבין: אוקיי.

דוד ביטן: מה זה שייך לעניין הזה?

דוד ביטן: עד שיהיה דיון בוועדה אני מאמין שהן כבר יפורסמו.

איילת נחמיאס ורבין: אומר יואב קיש שהן פורסמו.

יואב קיש: היה דיון עליהן כבר, היה ויכוח.

דוד ביטן: בוא נגיד שלא פורסמו, פה אנחנו רוצים לייעל את הדיון ולהחליט לאחד – מה הבעיה עם זה?

איילת נחמיאס ורבין: מעולה, מלאכתם של צדיקים.

דוד ביטן: את צריכה לבקש מוועדת החינוך לא לדון עד שלא יפרסמו, אבל עצם איחוד ההצעות זה דבר חיובי, מה הבעיה עם זה?

איילת נחמיאס ורבין: קיבלתי את התיקון, הכול בסדר.

איילת נחמיאס ורבין: בעד – 4

איילת נחמיאס ורבין: נמנעים – 1

דוד ביטן: מזכירת הכנסת וממלאת-מקום המנכ"ל, יש לך משהו להוסיף לנו לסדר-יום?

ירדנה מלר-הורוביץ: נהניתי להקשיב לכם, לראות שאתם עובדים בהתאם לתקנון.

דוד ביטן: תמיד אנחנו עובדים כך.

דוד ביטן: תודה לכולם, הישיבה נעולה.